Димитър Спасов
Зимна песничка

chitanka.info

Над смълчаните полета

пеят медени звънчета.

Писана шейна премина

бялата пъртина.

Зън, зън, зън, зън,

зън, зън, зън, зън,

бялата пъртина.

Бягат кончета игриви,

мятат заскрежени гриви,

път из преспите се вие

в селото се крие.

Зън, зън, зън, зън,

зън, зън, зън, зън,

в селото се крие.

Къщички в снега се гушат,

а коминчетата пушат,

сякаш баби са запрели

пухкави къдели.

Зън, зън, зън, зън,

зън, зън, зън, зън,

пухкави къдели.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.